《山中陡寒》
明代·王问

居人忘岁年，忽闻寒风发。
晓起衣裳单，呼儿理新袷。
香粳应时刈，坏室初置臿。
一饱仍偃卧，山中意已洽。

作者简介：（1497—1576）常州府无锡人，字子裕。嘉靖十七年进士。除户部主事，监徐州仓，减羡耗十二三。改南职方，历车驾郎中、广东按察佥事。父死，不复仕，隐居湖滨宝界山，兴至则为诗文，或点染丹青，山水人物花鸟皆精妙。以学行称，门人私谥文静先生。